પ્રથમ નજરે કદાચ આ આયોજન સરકારી આયોજન લાગે, પરંતુ નિષ્પક્ષ રીતે જોઈએ તો આ પ્રકારનું આયોજન રાષ્ટ્રીય એકાત્મતા માટે આવકાર્ય અને અનિવાર્ય છે. આ માત્ર આયોજન નથી, પરંતુ ભારતના એક છેડાને બીજા છેડાથી જોડવાનો પ્રયાસ છે, દેશની એક છેડાની સંસ્કૃતિ પરંપરાને બીજા છેડા સાથે જોડવાનો ઉમદા હેતુ છે. આજે કેટલા લોકોને એ વાતની ખબર હશે કે જે માધવપુરના મેળાને લઈ આપણે મલકાઈએ છીએ, હરખાઈએ છીએ તે માધવપુરના મેળાનો સંબંધ છેક પૂર્વોત્તરના અરુણાચલ પ્રદેશ રાજ્યના ‘મિશમી’ વનવાસી સમુદાય સાથે છે, જે ક્મિણીને પોતાનાં રાજકુમારી અને શ્રીકૃષ્ણને તેમના રાજના જમાઈ તરીકે જુએ છે. અરુણાચલ પ્રદેશના મુખ્યમંત્રી પ્રેમાખાંડૂ અને મણિપુરના મુખ્યમંત્રી બીરેન સિંઘ પણ માધવપુર મેળાની મુલાકાત દરમિયાન ગુજરાત અને પૂર્વોત્તરની પ્રજાના એ સંબંધને યાદ કર્યો હતો. ત્યારે આ પ્રકારના આયોજન માટે ગુજરાત સરકાર અભિનંદનને પાત્ર છે.